Graui infirmitate cancri quidam homo nomine Christianus affligebatur, qui brachia  cubitos habebat iam pene consumptos. Hic ad sancti Maioli venit sepulchrum,  super infirmitatis suæ querimoniam, eiusdem sancti requirebat misericordiam. Et custodes eiusdem loci multa prece submonuit, vt ei aliquid vini darent, vnde corpus sancti Maioli ablutum esse scirent. Quod accipiens,  ex eo membra infirma perfundens, pristina sanitas venit,  cancri acerba depactio recessit. Sic medicatus diuino medicamine, suffragante sancti Maioli pia interuentione, lætus rediit,  lætos suos amatores fecit.